डीईओ से आज भोपाल में लोकायुक्त करेगी पूछताछ
निलंबन के चार दिन बीते नहीं किया ज्वाइन
प्राचार्य बीडी पासी 21 दिसंबर की रात 8.45 बजे घर से गिरफ्तार किए थे। दूसरे दिन 22 दिसंबर को कमिश्नर ने उन्हें निलंबित कर दिया। निलंबन के दौरान डीईओ कार्यालय अटैच किया था। अब निलंबन के चार दिन बीत चुके है। उन्होंने डीईओ कार्यालय में अभी तक ज्वाइन नहीं किया। डीईओ अरविंद चौरगड़े ने बताया कमिश्नर ने उन्हें निलंबित किया। उसके बाद ज्वाइन करना था लेकिन नहीं किया।
चर्चा में रह चुके हैं पासी
संकुल प्राचार्य बीडी पासी पहले भी चर्चा में रह चुके है। कई बार कमिश्नर के सामने पेश भी हुए। महिला आयोग तक मामला पहुंचा। उन पर पूर्व अधीक्षिका कल्पना अवस्थी ने परेशान करने के आरोप लगाए। जवाब में पासी ने उनके खिलाफ मोर्चा खोला। लंबे समय तक मामला चलता रहा। बाद में भी मामले में भोपाल तक शिकायतें हुई, उन्हें पद भी गंवाना पड़ा था।
लोकायुक्त टीम ने 21 दिसंबर को घर से किया था गिरफ्तार
भास्कर संवाददाता | होशंगाबाद
बनखेड़ी कन्या स्कूल संकुल प्राचार्य बीडी पासी रिश्वत मामले में लोकायुक्त टीम ने डीईओ को तलब किया है। वे शनिवार को पासी से जुड़ा रिकार्ड लेकर लोकायुक्त में हाजिरी देंगे। जरूरी रिकार्ड के लिए लोकायुक्त ने उन्हें तलब किया है। अधिकारी डीईओ अरविंद चौरगड़े से पूछताछ भी करेंगे। बुधवार लोकायुक्त के अधिकारी आरोपी प्राचार्य से पक्ष जान चुके हैं।
डीईओ ने कहा, लोकायुक्त ने सुनवाई के लिए संकुल प्राचार्य बीडी पासी से जुड़े शासकीय रिकार्ड बुलाए हैं। साथ में सुनवाई के लिए तलब भी किया है। शनिवार को लोकायुक्त में रिकार्ड पुटअप कराएं जाएंगे। जिसमें संकुल प्राचार्य की सेवा पुस्तिका, रिकार्ड, स्कूली शिक्षकों के वेतन आहरण पर्ची, स्कूलों से जुड़ा रिकार्ड आदि दस्तावेज पेश किए जाएंगे।
संकुल प्राचार्य रिश्वत मामला
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva